У Вікіпедыі ёсць артыкулы пра іншых асоб з прозвішчам Тэдзука.

**Осаму ТЭДЗУКА** (яп.: 手塚 治虫; 3 лістапада 1928 — 9 лютага 1989) — вядомы японскі мангака, аніматар, урач і доктар медыцынскіх навук. Унёс вялікі ўклад у справу станаўлення анімэ і мангі.

Тэдзуку часта называюць «богам анімэ і мангі», бо менавіта яго працы прынеслі гэтым стылявым напрамкам папулярнасць у Японіі. Акрамя таго, Тэдзука аказаў істотны ўплыў на эвалюцыю мангі і анімэ, заклаўшы асновы іх будучага развіцця. Ім быў прыдуманы характэрны стыль адмалёўкі твару з павялічанымі і моцна дэталізаванымі вачыма. Тэдзука стварыў яго пад уражаннем ад амерыканскіх мультперсанажаў таго часу, такіх, як Бэці Буп, Мікі Маўс і інш.

Прыкладам неверагоднай прадукцыйнасці Осаму можа служыць апублікаваны ў Японіі зборнік «Поўны збор мангі Осаму Тэдзукі» (яп.: 手冢治虫 漫画 全集, англ. Complete Manga Works of Tezuka Osamu), які складаецца з практычна 400 танкабонаў або больш, чым 80-ці тысяч старонак. Нягледзячы на назву, у гэтую падшыўку ўвайшлі толькі апошнія перамалёўкі выбраных твораў. Поўны жа спіс апублікаваных работ Тэдзукі ўключае ў сябе больш за сем сотняў найменняў, якія займаюць каля 170 тысяч старонак, і ўсё роўна гэта не ахоплівае яго творчасць цалкам.

Першая прафесійная манга — *Machan no Nikkicho* (1946). Сярод шырока вядомых твораў Тэдзукі — Astro Boy, Black Jack, Princess Knight, Phoenix, Jungle Emperor Leo (Kimba the White Lion) (сюжэт якога быў творча перапрацаваны пазней кампаніяй Дыснея пры стварэнні мультфільма *Кароль Леў*), Adolf.

Тэдзука вядомы сваімі эксперыментальнымі мультфільмамі, такімі як Jumping (1984, складаецца цалкам з татальнай анімацыі), Broken Down Film (1985, імітацыя дэфектаў плёнкі і гульня на гэтым), Legend of the Forest (1987, па ходзе дзеяння імітуюцца стылі ад зараджэння анімацыі да 50-х гадоў) і інш.

Тэдзука узначальваў анімацыйную студыю Mushi Production, якая першай у Японіі стварала анімацыю для паказу па тэлебачанні. Назва студыі абгульвае адзін з сімвалаў кандзі («虫»), які сустракаецца ў запісу імя Осаму.

У 1989 годзе, ва ўзросце 60-ці гадоў, Тэдзука памёр ад раку страўніка. У 1994-м годзе ў горадзе Такарадзука, дзе ён вырас, адкрыўся музей яго памяці.

Зноскі
------

Спасылкі
--------

* Афіцыйны сайт Осаму Тэдзукі  (яп.) (англ.)

|  |  |
| --- | --- |
| ⚙️   У сацыяльных сетках | Facebook |
| Фота, відэа і аўдыё | Apple Music · Last.fm · Spotify · Tidal |
| Тэматычныя сайты | AllMovie · AlloCiné · AniDB · AniDB · Anime News Network · Česko-Slovenská filmová databáze · Discogs · Internet Movie Database · КиноПоиск · Metacritic · Metacritic · MusicBrainz · Rate Your Music · Rotten Tomatoes · Internet Speculative Fiction Database · RKDartists · Giant Bomb · DMOZ |
| Слоўнікі і энцыклапедыі | Вялікая нарвежская · Ларуса · Brockhaus · Treccani |
| Генеалогія і некрапалістыка | Find a Grave · WikiTree |
| 

| Нарматыўны кантроль |
| --- |
| BAV: ADV10047178 · BIBSYS: 2134898 · BNC: a11024392 · BNE: XX1299390 · BNF: 12567895z · CiNii: DA01435020 · CONOR: 112865891 · GND: 119413795 · ISNI: 0000 0001 2129 4421 · LCCN: n84050367 · NDL: 00083890 · NKC: xx0135850 · NLA: 35948509 · NLP: a0000001713375 · NSK: 000631808 · NTA: 151565104 · NUKAT: n2009148041 · PTBNP: 1464532 · SUDOC: 03498612X · VIAF: 40771534 · ULAN: 500299810 |

 |